- আদালতে সকলো অভিযুক্তক দোষমুক্ত ঘোষণা কৰে ৷ - বিশেষ আদালত ন্যায়াধীশ এছ কে যাদবে শুনানিত কয় যে বাবৰি মছজিদ ধ্বংসৰ ঘটনা পূৰ্ব পৰিকল্পিত নাছিল ৷এইয়া আকস্মিক ঘটনা। লগতে অভিযুক্তসকলৰ বিৰুদ্ধে কোনো প্ৰমাণ পোৱা নাই । - এই ঘটনাৰ সৈতে জড়িত ৩২ জন অভিযুক্তক নিৰ্দেষী ঘোষণা কৰে চি বি আইৰ বিশেষ আদালতে ৷ - ইয়াৰ লগে লগে বাবৰি মছজিদ ধ্বংসৰ গোচৰত অভিযুক্ত বিজেপিৰ জ্যেষ্ঠ নেতা এল কে আডৱানী, মুৰুলী মনোহৰ যোশী, উমা ভাৰতীকে ধৰি ৩২ গৰাকী অভিযুক্তক ৰেহাই দিয়া হয়। - আদালতে ১৬ ছেপ্টেম্বৰত ৩২ জনকৈ অভিযুক্তক আদালতত হাজিৰ হ ’ বলৈ কয় যদিও স্বাস্থ্যজনিত সমস্যাৰ বাবে এল কে আডৱানী, উমা ভাৰতী, মুৰুলী মনোহৰ যোশী, প্ৰাক্তন মুখ্যমন্ত্ৰী কল্যাণ সিঙকে ধৰি বহুকেইগৰাকী অভিযুক্তই আদালতত উপস্থিত হ ’ ব নোৱাৰিলে ৷ - তেওঁলোকে ভিডিঅ ’ কনফাৰেন্সযোগে আদালতৰ ৰায়দানৰ শুনানিত অংশগ্ৰহণ কৰে।